
                                                  Contract de servicii 

                                               nr.342404 din 18.11.2016

1. Părţile contractante
În temeiul Legii 98/2016 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, s-a încheiat prezentul contract de lucrari, 

ADMINISTRATIA SOCIALA COMUNITARA ORADEA, cu sediul in Oradea, judetul Bihor, Str. Primariei nr. 42, tel/fax 0259/441677 0259/441678, avand cont deschis la Trezoreria Municipiului Oradea,RO 91TREZ24A680600200130X cod fiscal 14371033, reprezentată legal prin Director general – Arina Mos, in calitate de achizitor,  pe de o parte 

şi 
INDECO SOFT SRLcu sediul in Baia Mare, Str.Magnoliei nr.5  judet Maramures,telefon/fax 0262227843 număr de înregistrare ,___________cod fiscal,RO12960504,cont______________________,deschis la  _________________   reprezentata prin Ionela Maries avand funcţia de director, în calitate de prestator, pe de altă parte.

2. Definiţii 
2.1 - În prezentul contract următorii termeni vor fi interpretaţi astfel:
0. contract – reprezintă prezentul contract  şi toate Anexele sale. 
0. achizitor şi  furnizor  - părţile contractante, aşa cum sunt acestea numite în prezentul contract;
0. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
0. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
0. servicii - servicii aferente livrarii produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;
0. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea furnizorului.
0. destinaţie finală  - locul unde furnizorul are obligaţia de a furniza produsele;
0. termenii comerciali de livrare vor fi interpreaţi conform  INCOTERMS 2000 – Camera Internaţională de Comerţ (CIC).
0. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
0. zi - zi calendaristică; an - 365 de zile.
3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.
Clauze obligatorii

4. Obiectul şi preţul contractului
 4.1. – Prestatorul se obliga sa presteze  servicii  de asistenta tehnica si mentenanta software pentru aplicatiile INDECO SOFT aflate in dotarea Administratiei Sociala Comunitara Oradea  in perioada/perioadele convenite si in conformitate cu obligatiile asumate prin prezentul contract. 
4.2. - Achizitorul se obligă să plătească prestatorului preţul convenit pentru îndeplinirea contractului de servicii .

5. Pretul contractului 
5.1.  Pretul convenit pentru indeplinirea contractului, respectiv pretul total al serviciilor prestate, platibil prestatorului de catre achizitor, este de 24.000 lei lei fara tva reprezentand valoarea de contract acceptata dupa cum urmeaza:
· 2000 lei fara tva /luna x 12 luni = 24.000 lei fara tva
5.2 Prețul serviciilor ofertate este ferm, exprimat în lei pe toată durata de execuție a contractului

6. Modalitati de plata 
6.1 Achizitorul are obligatia de a efectua plata catre prestator in termen de 30 zile de la data primirii (inregistrarii) facturii. Achizitorul are obligatia de a efectua plata catre prestator pe baza facturii, insotita de procesul verbal de receptie al serviciilor pentru care s-a emis factura, semnat fara obiectiuni de catre comisia de receptie.
6.2 Contractul nu va fi considerat terminat pana cand procesul verbal de receptie nu va fi semnat de comisia de receptie, care confirma ca serviciile au fost prestate conform prezentului contract.

7. Durata contractului
7.1   Perioada in care se  presteaza  serviciile  de asistenta tehnica si mentenanta software pentru aplicatiile INDECO SOFT  va fi incepand cu 01.01.2017 pana la data de 31.12.2017 .
7.2  Prezentul contract inceteaza sa produca efecte la data incheierii procesului verbal de receptie finala a serviciilor prestate. 

8. Executarea contractului 
8.1 Contractul intra in vigoare de la data  de 01.01.2017.

9. Documentele contractului
9.1 - Documentele contractului sunt:
a) caietul de sarcini
b) garantia de buna executie

10. Obligatiile principale ale prestatorului
10.1 Prestatorul se obliga sa presteze serviciile de asistenta tehnica si mentenanta software pentru aplicatiile INDECO SOFT .
.Serviciile constau in:
· Actualizarea pachetelor informatice cu modificari legislative;
· Actualizarea documentatiei pentru administrarea si exploatarea aplicatiilor conform modificarilor survenite:
· Import de date, corelari, validari, realizari – modificari rapoarte si situatii:
· Intretinerea platformei software
· Intretinerea si optimizarea aplicatiilor;
· Consultanta hardware in ceea ce priveste aplicatia;
10.2  Actualizarea pachetelor informatice se realizeaza de catre prestator odata cu modificarile legislative aparute.
10.3  Actualizarea documentatiei pentru administrarea si exploarea aplicatiei, fiecare versiune ce se transmite va fi insotita de un fisier text/pdf in care se vor comunica toate modificarile ce s-au facut in program, instructiuni de operare si alte informatii considerate de prestator necesare sau utile a fi cunoscute.Fisierul va fi transmis printr-o modalitate electronica, accesibila si sigura de catre prestator. 
10.4 Întreținerea și optimizarea aplicațiilor trebuie să respecte următoarele cerințe:
· Actualizarea pachetului informatic cu modificările legislative se va face în maxim 5 zile lucrătoare sau la solicitarea prestatorului termenul va fi negociat. Costul pentru aceste modificări ale aplicației impuse de schimbările legislative este inclus în valoarea lunară a asistenței tehnice.
· Modificările cerute de beneficiar se vor comunica în scris și/sau prin e-mail și se vor rezolva de prestator în maxim 10 zile lucrătoare sau la solicitarea prestatorului termenul va fi negociat.
· Întreținerea și optimizarea bazei de date se va efectua prin operații de validare și corectare a câmpurilor tabelelor, reindexare și optimizare.
· Suport tehnic în vederea posibilității extragerii de date pentru utilizarea lor în alte medii decât aplicațiile Indeco Soft.
· Se va asigura asistarea utilizatorilor în vederea exploatării lucrărilor la parametri optimi prin instruirea personalului care folosește aplicația și asigurarea suportului tehnic în măsura în care administratorii de aplicații din cadrul Administrației Sociale Comunitare Oradea nu cunosc problemele întâlnite. 
· Se va asigura instruirea administratorilor de aplicații, precum și a înlocuitorilor acestora, pentru cunoașterea în totalitate a aplicațiilor și a posibilităților oferite de acestea. Instruirea administratorilor și a înlocuitorilor acestora va fi una intensivă și va fi făcută de câte ori se consideră necesar atât online cât și la sediul beneficiarului dacă situația o cere cât și privind modul de operare a cazurilor speciale atunci când acestea apar.
· Salvarea datelor se va face zilnic. Datele vor fi salvate automat printr-un utilitar conținut de aplicație prin crearea unui back-up și copierea fișierelor de backup pe un suport de memorie externă.
· În caz de avarie se va asigura recuperarea datelor în proporție de 100% la nivelul ultimului backup existent. 
· Corectarea erorilor de nivel critic se va face în maxim 4 de ore de la comunicarea lor.
· cazurile de schimbare a serverului sau la reinstalarea sistemului de operare, prestatorul va asigura întreg suportul necesar configurării serverului pentru asigurarea funcționării aplicațiilor la sediul beneficiarului . 
· Achiziția unor noi stații de lucru de către beneficiar și introducerea lor în sistemul de aplicații Indeco nu presupune costuri suplimentare de licențiere. Prestatorul va asigura întreg suportul necesar instalării aplicațiilor client pe aceste stații și la cererea beneficiarului va stabili împreună cu acesta o nouă programă de instruire a personalului.
· licență pentru proiectare, instalare și întreținere sisteme de securitate;
· autorizație efectuare Evaluări de Risc la Securitatea Fizică;
· minim  tehnicieni sau ingineri de securitate; tehnicienii sau inginerii de securitate sunt avizați de I.P.J. Bihor;
· punct de lucru permanent in municipiul Oradea.
10.5 Prestatorul va răspunde pentru calitatea serviciilor efectuate, autoritatea contractantă fiind în drept să solicite remedierea gratuită a serviciilor depreciate sau necorespunzătoare cu cerințele din Caietul de sarcini.
10.56Prestatorul este singurul raspunzator pentru pagubele cauzate unor terti persoane, pentru neexecutarea sau executarea improprie a serviciilor ce fac obiectul prezentului contract.   
10.7 Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.
10.8 Prestatorul se obligă să supravegheze prestarea serviciilor, să asigure resursele umane, materialele, uneltele de lucru şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în prezentul contract sau se poate deduce în mod rezonabil din contract.  
10.9 Prestatorul este pe deplin responsabil pentru prestarea  serviciilor în  conformitate cu termenele aferente fiecarei activitati. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. 
10.10 Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.
10.11 Prestatorul se va abţine de la orice declaraţie publică privind derularea contractului fără aprobarea prealabilă a achizitorului  şi de a se angaja în orice altă activitate care intră în conflict cu obligaţiile sale faţă de achizitor conform prezentului contract. 
10.12 - Prestatorul se obliga sa respecte reglementarile referitoare la conditiile de munca si protectia muncii si dupa caz, standardele internationale agreate cu privire la forta de munca, conventiile cu privire la libertatea de asociere si negocierile colective, eliminarea muncii fortate si obligatorii, eliminarea discriminarii in privinta angajarii si ocuparii fortei de munca si abolirea muncii copiilor.
10.13  Prestatorul se obliga sa presteze serviciile in conformitate  cu activitatile stabilite prin legislatia in vigoare. 
10.14 Prestatorul va despagubi achizitorul in cazul oricaror pretentii si actiuni in justitie rezultate din orice incalcari ale prevederilor in vigoare de catre Prestator, personalul sau, salariat sau contractat de acesta, inclusiv conducerea sa, subordonatii acestuia, precum si salariatii din teritoriu.
10.15  Prestatorul se obligă să despăgubească achizitorul împotriva oricăror:
1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
1. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
1. 
11. Obligaţiile principale ale achizitorului
11.1 – Achizitorul se obligă să plătească preţul serviciilor către prestator în termenul prevazut la art. 6 in baza facturii insotita de procesul verbal de receptie a serviciilor, semnat fara obiectiuni de catre comisia de receptie. 
11.2- Achizitorul se obligă să recepţioneze serviciile prestate în termenul convenit.
11.3. Achizitorul se obligă să pună la dispoziţia prestatorului orice facilităţi şi/sau informaţii pe care le consideră necesare pentru îndeplinirea contractului.

12. Sanctiuni pentru neindeplinirea culpabila a obligatiilor 
12.1 În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci achizitorul este îndreptăţit la a aplica o dobanda penalizatoare egala cu 1%  pentru fiecare zi de intarziere pana la indeplinirea efectiva a obligatiilor, dobanda aplicata lavaloarea contractului fara tva diminuata cu contravaloarea fara tva a serviciilor care au fost receptionate de catre achizitor fara obiectiuni.
12.2 În cazul în care achizitorul nu onorează facturile  in perioada convenita atunci acesta are obligatia de a plati o dobanda penalizatoare egala cu 1 % pentru fiecare zi de intarziere pana la indeplinirea efectiva a obligatiilor, dobanda aplicata la valoarea fara tva a platilor neefectuate.
12.3. Penalităţile datorate conform clauzelor  12.1. şi 12.2. curg de drept de la data scadenţei obligaţiilor asumate conform prezentului contract. 
12.4 Pentru prejudiciul provocat prin neexecutarea sau executarea necorespunzatoare a obligatiilor asumate, care depaseste valoarea penalitatilor ce pot fi percepute in conditiile art.13.1 si 13.2, in completare, partile datoreaza daune interese suplimentare in conditiile dreptului comun.
12.5 Achizitorul îşi rezervă dreptul de a renunţa oricând la contract, printr-o notificare scrisă adresată executantului, fără nicio compensaţie, de la data declararii falimentului prin hotararea definitiva a unui judecator sindic, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

Clauze specifice
 13. Garantia de bună executie a contractului.
 13.1 Garantia de buna executie reprezinta 5% din valoarea totala fara tva a contractului  respectiv suma de 1.200 lei fara tva.
 13.2 Garanţia de bună execuţie se constituie în termen de 5 zile lucrătoare de la data semnării contractului de achiziţie publică/contractului subsecvent (art 39 din HG 395/2016)
· Garanţia de bună execuţie se constituie prin  una din urmatoarele modalitati:
·    Virament bancar
· In cazul in care valoarea garantiei de buna executie este mai mica de 5.000 lei constituirea garantiei poate fi facuta prin depunerea la caserie a unor sume in numerar.-Prin retineri successive din sume datorate pentru facturi partiale.In acest caz,contractantul are obligatia de a deschide un cont la dispozitia autoritatii contractante, la unitatea Trezoreriei Statului din cadrul organului fiscal competent in administrarea acestuia.Suma initiala care se depune de catre contractant in contul de disponibil astfel deschis va fi de 0,5% din pretul contractului de achizitie publica fara tva.Pe parcursul indeplinirii contractului de achizitie publica, autoritatea contractanta urmeaza sa alimenteze contul de disponibil prin retineri successive din sumele datorate si cuvenite contractantului pana la concurenta sumei stabilite drept garantie de buna executie in contractul de achizitie publica si va instiinta contractantul despre varsamantul efectuat, precum si despre destinatia lui.Din contul de disponibil deschis la Trezoreria Statului pe numele contractantului pot fi dispuse plati atat de catre contractant, cu avizul scris al autoritatilor contractante care se prezinta unitatii Trezoreriei Statului cat si de unitatea Trezoreriei Statului la solicitarea scrisa a autoritatii contractante in favoarea careia este constituita garantia de buna executie.Contul de disponibil prevazut mai sus este purtator de dobanda in favoarea contractantului 
     Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia contractantului, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat.
     In cazul contractului de servicii, autoritatea contractanta are obligatia de a elibera/restitui garantia de buna executie in cel mult 14 zile de la data indeplinirii de catre contractant a obligatiilor asumate prin contractual de achizitie publica daca nu a ridicat pana la accea data pretentii asupra ei.
 
14. Începere, finalizare, întârzieri, sistare
14.1 - (1)  Prestatorul are obligaţia de a începe prestarea serviciilor incepand cu data primirii ordinului de incepere de la achizitor.
     (2) În cazul în care  prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:
a) prelungirea perioadei de prestare a serviciului, şi
b) totalul cheltuielilor aferente, dacă este cazul, care se vor adauga la preţul contractului.
14.2 - (1) Serviciile prestate în baza contractului trebuie finalizate într-o perioada stabilită de comun acord intre parţi.

15. Recepţie şi verificări
15.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile legale in vigoare. 
15.2 - Achizitorul are obligaţia, prin reprezentaţii săi, să verifice modul de prestare a serviciilor şi de a întocmi procesul-verbal de receptie a serviciilor prestate.
15.3 Prestatorul de servicii raspunde  si garanteaza material si financiar buna desfasurare a serviciilor, calitatea si cantitatea stabilite prin programul de prestatie.

16 Ajustarea preţului contractului
16.1 – Pentru serviciile prestate, platile datorate prestatorului sunt preturile declarate in propunerea financiara, care sunt ferme si nu se ajusteaza pe toata perioada contractului.

17. Amendamente
17.1 – Partile contractante au drepul, pe durata indeplinirii contractului, de a conveni modificarea clauzelor acestuia, prin act aditional, numai in cazul aparitiei unor circumstante care lezeaza interesele comerciale ale acestora si care nu au putut fi prevazute la data incheierii contractului.
18. Întarzieri în îndeplinirea contractului
18.1 - Dacă pe parcursul îndeplinirii contractului, prestatorul nu respectă termenul de prestare, acesta are obligaţia de a notifica, în timp util, achizitorului; modificarea datei/perioadelor de prestare asumate in prezentul contract se face cu acordul parţilor, prin act adiţional.
18.2 - În afara cazului în care achizitorul este de acord cu  o prelungire a termenului de prestare, orice intârziere în indeplinirea contractului dă dreptul achizitorului de a solicita penalităţi prestatorului.

19. Cesiunea 
19.1 - Prestatorul are obligaţia de a nu transfera total sau parţial obligaţiile sale asumate prin prezentul contract.
19.2.- Prestatorul poate cesiona dreptul sau de a incasa contravaloarea serviciilor .
19.3. - Solicitările de plată către terţi pot fi onorate numai după operarea unei cesiuni 
19.4. - Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

20. Rezilierea si incetarea contractului  
20.1. –Neexecutare de catre una din parti a obligatiilor contractuale asumate, da dreptul partii lezate de a cere rezilierea contractului de prestari servicii si de a pretinde plata de daune interese
20.2. - Achizitorul isi rezerva dreptul de a denunta contractul unilateral, printr-o notificare scrisa adresata prestatorului, fara nici o compensatie, daca prestatorul da faliment, cu conditia ca aceasta renuntare sa nu prejudicieze sau sa afecteze dreptul la actiune sau despagubire pentru prestator. In acest caz, prestatorul are dreptul de a pretinde numai plata corespunzatoare pentru partea din contract executata pana la data denuntarii unilaterale a contractului.
20.3. – Partile au convenit de comun acord ca prezentul contract poate sa inceteze de plin drept, in temeiul unui pact comisoriu, cu punerea in intarziere a prestatorului si fara interventia instantelor judecatoresti, in urmatoarele situatii:
a) daca prestatorului ii sunt retrase sau nu obtine autorizatiile, avizele sau orice alte documente necesare executarii obligatiilor contractuale, prevazute in oferta;
b) cumularea de catre prestator a penalitatilor pana la o suma echivalenta ½ din suma reprezentand garantia de buna executie totala a prezentului contract;
c) cesioneaza drepturile si obligatiile sale prevazute de prezentul contract in alte conditii decat cele prevazute la art.18;
d) isi incalca vreuna dintre obligatiile sale, dupa ce a fost avertizata, printr-o notificare scrisa, de catre cealalta parte, ca o noua nerespectare a acestora va duce  la rezilierea prezentului contract.
e) nu isi indeplineste obligatiile prevazute la clauza 13.1 din prezentul contract.

21. Forta majora
21.1 - Forta majora este constatata de o autoritate competenta.
21.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
21.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
21.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
21.5 - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.
21.6- Nu va reprezenta o incalcare a obligatiilor din prezentul contract de catre oricare din parti situatia in care executarea obligatiilor este impiedicata de imprejurari de forta majora care apar dupa data semnarii Contractului de catre parti.
21.7.- Executantul nu va raspunde pentru penalitati contractuale sau reziliere pentru neexecutare daca, si in masura in care, intarzierea in executare sau alta neindeplinire a obligatiilor din prezentul Contract este rezultatul unui eveniment de forta majora. In mod similar, Achizitorul nu va datora dobanda pentru platile cu intarziere, pentru neexecutare sau pentru rezilierea de catre executant pentru neexecutare, daca, si in masura in care, intarzierea Achizitorului sau alta neindeplinire a obligatiilor sale este rezultatul fortei majore.
21.8- Daca oricare parte considera ca au intervenit imprejurari de forta majora care pot afecta indeplinirea obligatiilor sale, va notifica imediat celeilalte parti cu privire la natura, durata probabila si efectul probabil al imprejurarii de forta majora. Executantul va cauta toate mijloacele rezonabile alternative, pentru indeplinirea obligatiilor sale care nu sunt afectate de evenimentul de forta majora. Executantul nu va utiliza asemenea mijloace alternative decat in urma instructiunilor in acest sens ale achizitorului.
21.9- Daca executantul suporta costuri suplimentare ca urmare a conformarii cu instructiunile achizitorului sau a utilizarii de mijloace alternative potrivit art.20.8. totalul sumelor corespunzatoare acestor costuri va fi certificat de catre achizitor. 

22. Solutionarea litigiilor
22.1 - Achizitorul si executantul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.
22.2 - Daca, dupa 30 zile de la inceperea acestor tratative, achizitorul si executantul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania. 
23. Limba care guverneaza contractul
Limba care guverneaza contractul este limba romana.

24. Comunicari
24.1 - Comunicarile intre parti se pot face si prin telefon, telegrama, telex, fax sau e-mail cu conditia confirmarii in scris a primirii comunicarii

25. Legea aplicabila contractului
25.1 - Contractul va fi interpretat conform legilor din Romania.
25.2.Partile vor respecta si se vor supune tuturor legilor si reglementarilor din Romania, precum si reglementarilor direct aplicabile ale CE, jurisprudentei Curtii Europene de Justitie si a Tribunalului de Prima Instanta si se va asigura ca personalul lor, salariat sau contractat, conducerea lor, subordonatii acestora, si salariatii din teritoriu vor respecta si se vor supune de asemenea acelorasi legi si reglementari. Fiecare parte va despagubi pe cealalta parte in cazul oricaror pretentii si actiuni in justitie rezultate din orice incalcari ale prevederilor in vigoare de catre acesta, personalul sau, salariat sau contractat de acesta, inclusiv conducerea sa, subordonatii acestuia, precum si salariatii din teritoriu.
25.3.Partile declara ca poseda toata experienta si cunostintele necesare incheierii acestui Contract si incheie acest Contract in deplina cunostinta a clauzelor sale, cunoscand si intelegand toate aspectele legale, tehnice si comerciale legate de incheiere si executare, motiv pentru care niciuna dintre parti nu va putea invoca Articolul 1221 alin. (1) al Codului Civil.
[bookmark: _GoBack]Partile au inteles sa incheie azi 18.11.2016 prezentul contract in 4 exemplare, un exemplar pentru prestator ,si trei pentru achizitor.

Achizitor,						                              PRESTATOR
Administratia Sociala Comunitara Oradea                                INDECO SOFT SRL	                                                   
Director General	                                                                                                                         Arina Mos  

